Nacions Unides considera que l'educació és la base per a millorar les nostres vides i el desenvolupament sostenible.
A més de millorar la qualitat de vida de les persones, l'accés a l'educació inclusiva i equitativa pot ajudar a dotar la població de les eines necessàries per a desenvolupar solucions innovadores als problemes més grans del món.
Actualment, més de 265 milions d'infants arreu del món no estan escolaritzats tot i que el 22% d'aquests estan en edat d'anar a l'escola primària.
El que és més preocupant, els nens que assisteixen a l'escola no assoleixen els coneixements bàsics de lectura i aritmètica.
Les fites que es proposa Nacions Unides per assolir l'ODS 4 són:
Per a 2030, vetllar perquè totes les nenes i nens acabin els cicles de l'ensenyament primari i secundari, que ha de ser gratuït, equitatiu i de qualitat i produir resultats escolars pertinents i eficaços.
Per a 2030, vetllar perquè totes les nenes i nens tinguin accés a serveis d'atenció i desenvolupament en la primera infantesa i a un ensenyament preescolar de qualitat, a fi que estiguin preparats per a l'ensenyament primari.
Per a 2030, assegurar l'accés en condicions d'igualtat per a tots els homes i dones a una formació tècnica, professional i superior de qualitat, inclòs l'ensenyament universitari.
Per a 2030, augmentar substancialment el nombre de joves i persones adultes que tenen les competències necessàries, en particular tècniques i professionals, per accedir a l'ocupació, el treball decent i l'emprenedoria.
Per a 2030, eliminar les disparitats de gènere en l'educació i garantir l'accés en condicions d'igualtat de les persones vulnerables, incloses les persones amb discapacitat, els pobles indígenes i els nens i nenes en situacions de vulnerabilitat, a tots els nivells de l'ensenyament i la formació professional.
Per a 2030, garantir que tot el jovent i almenys una proporció substancial d'adults, tant homes com dones, tinguin competències de lectura, escriptura i aritmètica.
Per a 2030, garantir que tot l'alumnat adquireixi els coneixements teòrics i pràctics necessaris per promoure el desenvolupament sostenible, entre altres coses mitjançant l'educació per al desenvolupament sostenible i l'adopció d'estils de vida sostenibles, els drets humans, la igualtat de gènere, la promoció d'una cultura de pau i no-violència, la ciutadania mundial i la valoració de la diversitat cultural i de la contribució de la cultura al desenvolupament sostenible.
Assoliment de l'ODS4 a Catalunya
En concret, el Pla recull 80 compromisos específics per assolir a Catalunya les fites proposades pel que fa a l'ODS 4.
La UE està compromesa amb aquest objectiu i, per això, diversos fons i programes de finançament donen suport a activitats que fomentin una educació inclusiva, equitativa i de qualitat alhora que promouen oportunitats d'aprenentatge continu.
El CEDEFOP és una agència de la UE especialitzada en formació professional.
És el programa de la Unió Europea en els àmbits de l'educació, la formació, la joventut i l'esport per al període 2014-2020.
Aquest programa pretén contribuir a millorar les oportunitats de cooperació per a la formació i l'educació entre els països associats i, sobretot, facilitar la mobilitat de persones de totes les edats en vistes a desenvolupar i compartir coneixements i experiències a diferents països.
El programa identifica 3 accions claus sota les quals es publiquen distintes convocatòries.
En el present monogràfic presentarem algunes de les convocatòries però a l'enllaç adjunt es pot consultar el catàleg complet:
Acció clau 1: Mobilitat de les persones per motius d'aprenentatge
Tot i que l'Erasmus és conegut per fomentar la mobilitat d'estudiants universitaris, aquest no és – ni de bon tros- l'únic tipus de cooperació transnacional que impulsa.
Seguidament podeu trobar dues convocatòries vigents amb aquest objectiu:
Acció clau 2: Cooperació per a la innovació i intercanvi de bones pràctiques
Dins d'aquest eix trobem una gran varietat de convocatòries que cerquen el desenvolupament de capacitats i competències alhora que promouen l'intercanvi de bones pràctiques entre els països participants en l'àmbit de l'educació.
Un exemple és la convocatòria per al desenvolupament de capacitats en l'àmbit de l'educació superior, que encoratja la cooperació entre països de la UE i països associats, i dóna suport als últims a l'hora d'adreçar reptes en la gestió i governança de les seves institucions d'educació superior.
Acció clau 3: Suport a la reforma de les polítiques
En el marc d'aquesta acció trobem la convocatòria Erasmus+ KA3, per a realitzar demostracions en polítiques europees en l'àmbit de l'educació i la formació conduïda per autoritats públiques d'alt nivell.
El Centre Europeu per al Desenvolupament de la Formació Professional (CEDEFOP) és una agència de la Unió Europea (UE) fundada el 1975.
La seva finalitat és donar suport al desenvolupament de polítiques de formació professional (VET, en les seves sigles en anglès).
L'Agència ajuda la Comissió Europea i els estats membres a desenvolupar polítiques europees adequades en formació professional i, entre altres actuacions, publica convocatòries i premis com ara:
Horizon 2020 és el programa de finançament de la recerca i la innovació més gran d'Europa.
En conjunt l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
En el marc de l'educació i la formació el programa finança disverses iniciatives per fomentar les capacitats digitals de la població, entenent-ho com un repte social al que s'ha de fer front amb la innovació.
La convocatòria de pràctiques d'Oportunitats Digitals té l'objectiu de donar als estudiants de qualsevol disciplina l'oportunitat d'adquirir experiència digital en àmbits que actualment s'exigeixen al mercat i així ajudar les empreses a cobrir vacants amb candidats/tes digitalment competents.
Drets, Igualtat i Ciutadania (REC)
Aquest programa europeu té per objectiu el desenvolupament d'un espai on la igualtat i els drets de les persones es protegeixin, es promoguin i s'apliquin de manera efectiva.
En aquest context es va desenvolupar el projecte Vakeripen, que establia un fòrum de comunicació entre l'escola i les famílies gitanes per a combatre els estereotips negatius i millorar els esforços de les escoles per evitar l'abandonament escolar d'infants i joves gitanos.
De cara al futur, la Comissió Europea va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
Com a novetat, es proposa crear el primer Programa Europa Digital, dotat amb 9.194 MEUR per a tot el període, que entre altres activitats, finançarà el desenvolupament d'habilitats digitals avançades.
La finalitat és que estudiants i experts en tecnologia segueixin la seva formació en tecnologies digitals avançades (anàlisi de dades, robòtica, intel·ligència artificial, blockchain, ciberseguretat, informàtica d'alt rendiment, quàntica, etc.) accedeixin a cursos especialitzats i a pràctiques a empreses que desenvolupin o apliquin aquestes tecnologies.
S'espera que els Centres d'Innovació Digital tinguin un paper destacat en impartir aquests programes.